ཕ་དུས་གསུམ་སངས་རྒྱས་ལས་འབྲེལ་རྩལ། །སྤྲང་ལས་ངན་བདག་ལ་ཐུགས་རྗེས་གཟིགས། །སྙིང་རྗེ་བའི་བདེ་བའི་རྡོ་རྗེ་ང་། །མགོན་ཁྱེད་དང་འབྲལ་ནས་གཅིག་པུར་ལུས། །དམ་ལྡན་པ་འགའ་རེ་མ་གཏོགས་པ། །མི་ཀུན་གྱིས་དགྲ་བཞིན་མིག་ལ་གཟན། །བདག་ཡུལ་ཕུད་རྗེས་གཅོད་ས་མཐར་སྤྱུགས། །སྡུག་མ་བཟོད་རང་སྲོག་བཅད་ལ་ཉེ། །འོན་ཀྱང་ནི་དམ་ལྡན་བུ་སློབ་དང་། །སྙིང་བརྩེ་བ་ཤཱི་ལ་བཛྲ་ལ། །ཡིད་འཕྲེང་ནས་འདིར་སྣང་འདུག་ཐབས་བསམ།ཁོང་ཕ་མིང་བཙན་པོའི་སྟོབས་ཤུགས་ཀྱིས། །ད་བྱེ་བྲལ་དགོས་པ་ངེས་པའི་ཚིག །སླར་བསམ་ཞིག་བསམ་ན་སྐྱོ་བ་སྐྱེས། །མགོན་དུས་གསུམ་སངས་རྒྱས་ཞིང་དུ་བྱོན། །བདག་བསོད་ནམས་དམན་པའི་ལས་དབང་བསམ། །བུ་གཅིག་པུ་ཕྱི་མའི་ཡུལ་དུ་སོང་། །དེ་མི་རྟག་འཆི་བའི་ཡོ་ལང་བསམ། །ད་མ་ཤི་གསོན་བྲལ་བྱེད་དགོས་ཏེ། །ལས་ཇི་ལྟར་བྱས་པའི་རྣམ་སྨོན་བསམས། །སྐྱབས་མཆོག་གསུམ་བདེན་པའི་བྱིན་རླབས་དང་། །ཕ་བཀྲིན་ཅན་གྱིས་ཐུགས་རྗེ་ཡིས། །བདག་སྡུག་བསྔལ་ཀུན་ལས་བསྐྱབ་ཏུ་གསོལ། །ལན་ངན་པའི་ལུས་འདི་མྱུར་བོར་ནས། །མགོན་དུས་གསུམ་སངས་རྒྱས་འགྲོ་བའི་མགོན། །ཕ་

པདྨ་ལས་འབྲེལ་ཞབས་དྲུང་དུ། །འཁོར་ཀུན་གྱི་ཐོག་མར་བདག་སྐྱེས་ནས། །མ་འགྲོ་བའི་དོན་ཆེན་འགྲུབ་པར་ཤོག ཅེས་པའང་གཞན་རྐྱེན་ཞིག་ལ་རྒྱུ་བྱས་ནས་ཡིད་ཤིན་ཏུ་སྐྱོ་བ་ལ་ཐབས་བྲལ་བའི་སྐབས་བླ་མ་ལ་འོ་དོད་འབོད་པས་ད་ནི་ཅི་ལ་བསམ་ཡང་འདུག་ཐབས་དང་བྲལ་སྙམ་ནས་སྙིང་མེད་སྤྲང་མོའི་སྨྱོ་གཏམ་མོ།། དགེའོ།།